armvectores/hy_wikipedia_2023 huggingface dataset:
Տրոյակ (պար)

Տրոյակ (լեհ.՝ Trojak, բելառուս․՝ Траян, Траяк, Тройка), լեհական ու բելառուսական ազգային պար, որտեղ տղամարդը պարում է երկու կանանց հետ։ Ամեն շրջանում պարն ունեցել է իր առանձնահատկությունները։
Առավել հայտնի է «սիլեզյան տրոյակը» (լեհ.՝  trojak śląski): Ուրախ կատակ-պարը կատարում են եռյակներով. պարում է տղան երկու աղջիկների հետ։ Պարը բաղկացած է երկու մասից` դանդաղ (երաժշտական չափը` 3/4) և արագ (երաժշտական չափը` 2/4): Առաջին մասում տղան աղջկան հանդիսավոր պտտում է շրջանով, իսկ երկրորդ մասում աղջիկները տղայի ծափերի ուղեկցությամբ արագ պտտվում են։ Հետո տղան հերթով աղջիկներից մեկի հետ պարում է պտույտներով, իսկ մյուս աղջիկը պարելով փորձում է հասնել նրանց։ Երկրորդ մասի վերջում պարողները դարձյալ եռյակներով միանում են։
Քաշուբները երկու աղջկա և մեկ տղայի կատարմամբ այս պարն անվանում են «վետրովնիկ» (Wôłtôk, լեհ.՝  Wetrójnik, Trojak, Tańca we troje): Այն ծովային պար է, որտեղ ձեռքերի շարժումները ներկայացնում են ծովի ալիքները, իսկ իրանի պտույտները` ջրապտույտը։ Քաշուբները տրոյակ պարել են ցորենն աղալու ժամանակ։
Բելառուսում պարը նույնպես ունի մի քանի տարբերակ։ Դրանցից մեկով եզրերում պարողները հերթով «սուզվել են» ձեռքերով հյուսած դարպասների մեջ։ Մեկ այլ տարբերակով բոլոր երեք պարողները, առանց ձեռքերն իրարից բաժանելու, «սուզվում են» իրար ձեռքերի մեջ, երրորդ տարբերակով եզրի պարողները պտտվում են իրենց շուրջ կենտրոնի պարողի ձեռքերի տակ։ Նման լինելով տրայանին` պարերը հայտնի են եղել նաև այլ անուններով` «եռյակներով կրակովյակ», «եռյակներով տոլկաչիկի», «եռյակներով հոպակ» և այլն։


== Ծանոթագրություններ ==


== Արտաքին հղումներ ==
Տրոյկա. ռուսական պոլկա
Պոլկա տրոյկա
Սիլեզյան տրոյակ (tance.edu.pl) (լեհ.)
Nagrańy trojoka ze 1986 tańcowanygo uod Skupiny "Śląsk" (youtube.com)
Tańce Kaszóbsko-Pomorskie (itsmost.com) (լեհ.)
Աղբլուր (Քղիի գավառ)

Անվան այլ կիրառումների համար տե՛ս՝ Աղբլուր (այլ կիրառումներ)Աղբլուր, գյուղ Արևմտյան Հայաստանում, Էրզրումի վիլայեթի Քղիի գավառակում, լեռնային վայրում։
Գյուղն ավերվել է, իսկ հայ բնակչության մի մասը զոհվել է 1915 թվականի Մեծ եղեռնի ժամանակ, մյուս մասը գաղթել տարբեր վայրեր։ Մեծ եղեռնի նախօրյակին ունեցել է ավելի քան 100 հայ և 30 այլազգի բնակիչ։ Բնակիչները զբաղվել են երկրազործությամբ ու անասնապահությամբ։
Հայերն ունեին եկեղեցի։ Գյուղի շրջակայքում կային զանազան հնություններ՝ ավերակ բնակավայրի մնացորդներ և հին գերեզամանոց։ Գյուղում գործում էր հայկական նախակրթական վարժարան


== Ծանոթագրություններ ==
.om

.om, Օմանի վերին մակարդակի ազգային դոմենն է։


== Արտաքին հղումներ ==
IANA .om whois տեղեկություն
Մարատ Խարազյան

Մարատ Խարազյան (1931 - 2006), գրող, քաղաքական գործիչ։


== Կենսագրություն ==
1953 թվականին ավարտել է Երևանի պետական համալսարանի միջազգային հարաբերությունների ֆակուլտետը։ 1960-ական թվականներին եղել է ՀԿԿ Կենտկոմի առաջին քարտուղար Յակով Զարոբյանի օգնականը, 1966 թվականին աշխատել է Ֆրանսիայում ԽՍՀՄ դեսպանության քարտուղար, 1971-1993 թվականներին եղել է ՀԽՍՀ մշակույթի նախարարի առաջին տեղակալ։ Այնուհետև, ապրելով Փարիզում, ուսումնասիրել է հայ-ֆրանսիական կապերը, 2003 թվականին լույս է ընծայել «Անհայտ անուններ. Ֆրանսիայի հայագետները. 19-րդ դարի վերջ, 20-րդ դարի սկիզբ» գիրքը։


== Գրականություն ==
Ալբերտ Փարսադանյան, «Գիտելիքների շտեմարան», 5-րդ հատոր, էջ 242
Հովիկ

Հովիկ, հայկական արական անուն։ Հայերեն հով բառի փաղաքշական ձևն է։ Ըստ Հրաչյա Աճառյանի՝ Հովհաննես անվան կրճատ ձևն է։ Հովադեղ անվան գյուտից հետո, համարվում է տվյալ անվան կրճատ կամ փաղաքշական ձևը ևս։ Հիշատակվել է մեկ անգամ 14-րդ դարում։


== Գործածություններ ==
Հովիկ, որդի Սահակի, 1343 թվական։


== Ծանոթագրություններ ==
Ֆրանսիս Ուիլարդ

Ֆրանսիս Էլիզաբեթ Քերոլայն Ուիլարդ (անգլ.՝ Frances Elizabeth Caroline Willard, սեպտեմբերի 28, 1839(1839-09-28)[…], Churchville, Մոնրո շրջան, Նյու Յորք, ԱՄՆ - փետրվարի 17, 1898(1898-02-17), Նյու Յորք, Նյու Յորք, ԱՄՆ), ամերիկացի հասարակական գործիչ, ֆեմինիստ և սուֆրաժիստուհի, լուսավորական և ռեֆորմատոր։


== Կենսագրություն ==
Կանանց ընտրական իրավունքի, քաղաքական և տնտեսական կյանքում կանանց նկատմամբ խտրականության դեմ պայքարի հայտնի պայքարող է։
Պաշտպանել է աշխատողների համար արհմիությունների ստեղծումը, ութժամյա աշխատանքային օրը, աղքատներին օգնություն ցուցաբերելու միջոցները, մունիցիպալ առողջարանների ստեղծումը, ազգային անվճար տրանսպորտը, կրթությանը դաշնային օգնությունը, երկրի դպրոցներում դպրոցական անվճար ճաշերը, բռնաբարության դեմ ուղղված օրենքների խստացումը և երեխաների պաշտպանությունը։
1888 թվականից եղել է Քրիստոնեական չափավորության կանանց համաշխարհային միության (World’s Woman’s Christian Temperance Union) նախագահը։
Եղել է Չիկագոյի Հյուսիսարևմտյան համալսարանի առաջին կին դեկանը։
Նա չի սահմանափակվել կանանց իրավունքների համար պայքարով, ակտիվորեն հանդես է եկել երկրում «չոր օրենքի» ներդրման օգտին։ 1878 թվականին դարձել է Կանանց քրիստոնեական սթափության միության նախագահ և այդ պաշտոնում մնացել է 19 տարի։
Կարևոր դեր է խաղացել ԱՄՆ Սահմանադրության մեջ փոփոխություններ կատարելու գործում։
Հեղինակել է հետևյալ գրքերը.

«Կինը և չափավորությունը» (1883),
«19 հրաշալի տարի, կամ Ակնարկներ մի աղջկա կյանքից» (1886),
«Ինչպես հաջողության հասնել. գիրք աղջիկների համար» (1888),
«Հայացք անցած կես դարին» (1889)։


== Հիշատակ ==
1938 թվականին Ֆրանսիս Ուիլարդի պատվին անվանակոչվել է Ուիլարդ քոլեջը։ Ֆրանսիս Ուիլարդի անձնվեր գործունեությանն է նվիրված Մ. Մեյսոնի «Ֆրանսիս Ուիլարդ՝ խաչակիր կինը» վեպը (1961)։


== Ծանոթագրություններ ==


== Արտաքին հղումներ ==
Ֆրանսիս Ուիլարդ
Alpha Phi International Fraternity
Frances E. Willard Papers, Northwestern University Archives, Evanston, Illinois
Frances E. Willard Journal Transcriptions, Northwestern University Archives, Evanston, Illinois Archived 2020-08-06 at the Wayback Machine.
Frances Willard House Archived 2021-07-22 at the Wayback Machine.
Frances Elizabeth Willard (1839-1898) on harvard.edu
Ջերմուկի ջրաբանական արգելավայր

Ջերմուկի ջրաբանական արգելավայր, բնության հատուկ պահպանվող տարածք, Հայաստանի Վայոց ձորի մարզում, Արփա գետի վերին ավազանում, 2000-2500 մ բարձրություններում։ Կազմավորվել է 1981 թվականին, ունի 18000 հա մակերես։ Ստեղծվել է՝ հանքային ջրերի տաք աղբյուրների («Ջերմուկ» հանքային ջուր) սնման ավազանների պահպանության նպատակով։


== Ծանոթագրություններ ==
Տ-84

Տ-84 ուկրաինական արտադրության հիմնական մարտական տանկ։


== Արտադրություն ==
Տ-84 տանկի նախագծման աշխատանքները ստեղծվել է 1980-ական թվականներին։ Տ-84 տանկի ստեղծման աշխատանքները սկսվել են 1990-ական թվականներին։ Տանկերը սկսվել են շահագործվել ուկրաինական բանակում 1999 թվականին։ Տ-84 տանկի առաջին նախատիպերը ատեղծվել 2013 թվականին։


== Մարտավարատեխնիկական տվյալներ ==
Տ-84[տանկը շահագործվում է անձնակազմի երեք, այդ թվում՝ հրամանատարի, հրետաձիգի և վարորդի կողմից։ Տանկի երկարությունը կազմում է 7.35 մ (փողով 9.72 մ), լայնությունը՝ 3.56 մ, իսկ բարձրությունը՝ 2.28 մ։ Տ-84 տանկի մարտական քաշը կազմում է 48 տ։ Տ-84 տանկն ունի 125 մմ-անոց գնդացիր, որը կրակում է ճշտգրիտ։ Այս տանկը սնուցվում է 6TD-2 դիզելային շարժիչով՝ զարգացնելով 1200 ձիաուժ հզորություն։ Տ-84 տանկի առավելագույն արագությունը կազմում է 65 կմ/ժ։ Տ-84 տանկի վառելիքի պաշարը կազմում է 540 կմ։ Տանկը պողպատե զրահապատված է։ Այն պաշտպանում է փոքր զենքերից և հրետանային արկերից։ Այն իր մեջ ամբարում է շուրջ 45 արկեր։


== Տես նաև ==
Տ-55
Տ-62
Տ-64
Տ-72
Տ-80
Տ-90


== Աղբյուրներ ==
T-84 Main battle tank(անգլ.)
(9221) Վուլիանգյոնգ

(9221) Վուլիանգյոնգ (անգլ.՝ Wuliangyong), աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 2-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,265766 ա. մ., առավելագույնը մոտենում է 1,8501 ա. մ. հեռավորության վրա և հեռանում 2,6815 ա. մ.։ Արեգակի շուրջ մեկ ամբողջական պտույտ է կատարում 1245,72 երկրային օրվա ընթացքում, իր ուղեծրով շարժվելով միջինում 0,288989 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9221) Վուլիանգյոնգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վայրի արևմուտքի աշխարհը (հեռուստասերիալ)

Արևմտյան աշխարհը կամ Վայրի Արևմուտքի աշխարհը (անգլ.՝ Westworld), ամերիկյան ֆանտաստիկ սերիալը HBO հեռուստաալիքի կողմից, որի պրեմիերան կայացել է 2016 թվականի հոկտեմբերի 2-ին։ Սերիալի նախատիպը 1973 թվականին նկարահանված  «Արևմտյան աշխարհը» ֆիլմն է։ Սերիալի պրոդյուսերներն են Ջոնաթան Նոլանը, Լիզա Ջոյը, Ջեյ Աբրամսը։ Նոլանը նաև ներկայացել է որպես Պիլոտայի սերիայի և վերջին սերիայի ռեժիսոր։ 2016-ի նոյեմբերի 14-ին հեռուստաալիքը հայտարարել է սերիալի երկրորդ եթերաշրջանի մասին։
Գործողությունները տեղի են ունենում «Արևմտյան աշխարհ» կոչվող զվարճանքների պուրակում, որը բնակեցված է անդրոիդներով։


== Դերասաններն ու կերպարները ==


=== Հիմնական կազմում ===
Էվան Ռեյչել Վուդ - մարմնավորում է գլխավոր հերոսուհի Դոլորես Աբեռնատիին, աղջիկ որի կյանքը շատ լավ մտածված պատմություն է:.
Թենդի Նյուտոն - մարմնավորում է մարմնավաճառուհի Միլեյի կերպարը:.
Ջեֆրի Ռայթ - մարմնավորում է միանգամից երկու կերպար ՝ Բերնարդ Լոուին և Առնոլդ Ուբերային:Վայրի արևմուտքի աշխարհհի գլխավոր ծրագրավորողն ու անդրոիդների հեղինակն է:Ընթացքում պարզվում է, որ Բերնարդը նույնպես անդրոիդ է, ով կառավարվում է Ֆորդի կողմից:Նա պուրակի հիմնադիրներից մեկի ՝ Առնոլդի կրկնօրինակն է:.
Ջեյմս Զուտ - մարմնավորում է Թեդի Ֆլադ-ի կերարը:.
Բեն Բարնս - մարմնավորում է Լոգան-ի կերպար, ով պուրակի հյուրերից է։ .
Ինգրիդ Բուլսյո Բերդալ  - մարմնավորում է Ամիստիս-ի կերպարը:.
Քլիֆտոն Կոլինս կրտսեր - Լոուրենս
Լյուկ Հեմսվորթ - Էշլի Ստաբս - Ծառայության պետ.
Սիդսե Բաբեթ Կնուդսեն - Թերեզա Կալլեն 
Սայմոն Կուորտերման  -Լի Սայզմոր.
Ռոդրիգո Սանտորոյի - Հեկտոր Էսկանտոն.
Անժելա Սարաֆյան- Կլեմետնինա Պենիֆիտեր:Պուրակի մարմնավաճառներից է ով զվարճեցնում է հյուրերին:.
Ջիմի Սիմփսոն - Ուիլյամ:Պուրակի նոր հյուրերից է:Լոգանի ընկերն է.
Թեսսա Տոմփսոն - Շառլոտա
Շենոն Ուդվորդ - Էլսի Խյուս.
Էդ Հարիս - մարմնավորում է Սև Մարդու կերպարը, ով արդեն 30 տարի է պուրակում փնտրում է լաբիրինթի կենտրոնը.
Էնթոնի Հոփքինս - մարմնավորում է Պուրակի ստեղծող բժիշկ Ռոբերտ Ֆորդին:.


=== Երկրորդական կազմը ===
Լիլի Սիմոնս - Էբիգայիլ 
Լենա Գեորգաս - Լորի
Քերրի Գրեմ - Քրեյգ
Պտոլեմի Սլոկամ - Սիլվեստեր
Լուիս Հերթեմ - Պիտեր Աբեռնատի
Դոնաբելլա Մարտել - Սոֆի
Օլիվեր Բել - փոքրիկ երեխայի դերում
Սթիվեն Օգգ - Ռեբուս
Մայքլ Ուինկոտ - Մեծ Բիլ
Էդդի Ռոուզ - Քիսսի
Բրայան Խոու - շերիֆ Պիկետտ
Դեմետրիուս Գրոս - շերիֆ Ֆոսս
Լեոնարդո Նեմ - Լուտց
Քեյլ Բորնխեյմեր - Կլարենսա
Բրեդֆորդ Թեյնտում - բարմեն / նոր Աբեռնատի
Տիմոտի Լո Դեպրիստ - Ուոլտեր
Տալուլա Ռեյլ - Անժելա
Ջինա Տոռես - Լորեն


== Սերիաներ ==


== Ծանոթագրություններ ==
Յուլիուս Շիլլեր

Յուլիուս Շիլլեր (գերմ.՝ Julius Schiller, 1580, Աուգսբուրգ, Բավարիա - 1627, Աուգսբուրգ, Բավարիա), գերմանացի փաստաբան, աստղագետ, զբաղվել է երկնային քարտեզագրությամբ։


== Կենսագրություն ==
Կյանքի վերջին տարում Շիլլերը Յոհան Բայերի օգնությամբ հրատարակեց աստղային երկնքի քարտեզը (Coelum Stellatum Christianum): Այս աշխատանքը փորձ էր «Քրիստոնեական աստղային երկնքի ատլասը» ավարտելու ուղղությամբ։ Չնայած նրան, որ Շիլլերի ատլասը հիմնված էր Բայերի «Ուրանոմետրիա» ատլասի վրա, այն իրենից ներկայացնում էր ավանդական դասական համաստեղությունների արմատական մաս, քանի որ նրա նպատակն էր մաքրել երկինքը հեթանոսության հետքերից, համաստեղությունների փոփոխություններով, աստվածաշնչյան կերպարներ ներկայացնելով։
Շիլլերի ատլասի Կենդանակերպի համաստեղությունները փոխարինվել են Տասներկու առաքյալներով, հյուսիսային կողմի կենդանակերպի համաստեղությունները՝ Նոր կտակարանի նկարներով, իսկ հարավային կողմինը՝ Հին կտակարանի նկարներով։ Այսպես՝ Կասիոպեան անվանափոխվել էր Մարիա Մագդալենայի, Հերկուլեսը՝ Երեք մոգերի, Կենտավրոսը բաժանվեց Աբրահամի և Իսահակի, իսկ սկզբնական Արգոնավ մեծ համաստեղությունը, բաժանված՝ այժմյան Ողնուց, Նավախել և Առագաստի բնականաբար վերափոխվեց Նոյյան Տապանի։
Մոլորակները, Արեգակը և Լուսինը ևս փոխարինվել էին բիբլիական պատկերներով։ Չնայած այն ժամանակների եկեղեցիների ահռելի ազդեցությանը, նոր անունները ճանաչում չստացան։
Նրա անունով են կոչել խառնարան Լուսնի վրա։


== Ծանոթագրություններ ==
Ժարագուարի

Ժարագուարի (պորտ.՝ Jaraguari), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիս-կենտրոնական մարզում։ Բնակչությունը կազմում է 7.342 մարդ՝ 2021 թվականի տվյալներով։ Գրավում է 2 913,000 կմ2 տարածք։ Բնակչության խտությունը կազմում է՝ 2,1 մարդ/կմ2։
Համայնքի տարածքում զգալի տեղ են զբաղեցնում անտառները, սակայն վերջին 20 տարում դրանք 1.5%-ով կրճատվել են (մեծամասամբ 2010-ական թվականներին)։


== Պատմություն ==
Քաղաքը հիմնադրվել է 1952 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 64.777.062,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 11.273,42 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,734 (տվյալները ՄԱԿ-ի զարգացման ծրագրի)։


== Ծանոթագրություններ ==
Լենինի (Ակսայի շրջան)

Անվան այլ կիրառումների համար տե՛ս՝ Լենինի (այլ կիրառումներ)Լենինի (ռուս.՝ Ленина), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Լենինսկի գյուղական համայնքի վարչական կենտրոնն է։ Ակսայ քաղաքից գտնվում է 20 կմ հեռավորության վրա։
Բրանավագ

Բրանավագ, կամուրջ Արևմտյան Հայաստան, Բիթլիսի նահանգում, Բիթլիս գետի վրա, Խութի գավառակի սահմանի մոտ, քիչ հեռու գտնվում էր Սամբու գյուղը։


== Ծանոթագրություններ ==
Ռենո շրջան (Կանզաս)

Ռենո շրջան (անգլ.՝ Reno County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 3.248 կմ² է, բնակչությունը՝ 64.790 մարդ (2000 թ. տվյալներով)։ Շրջկենտրոնն է Հաչինսոն բնակավայրը։ Կազմավորվել է 1867 թ.։
Էվրեսի

Էվրեսի (ֆր.՝ Évrecy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1557 մարդ, բնակչության խտությունը` 187.36 մարդ/կմ²։ Բնակավայրը զբաղեցնում է 8.31 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 14 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 988 աշխատունակ (15-64 տարեկան)  բնակիչ, որոնցից ակտիվ էին 721-ը, իսկ ոչ ակտիվները` 267։ Ակտիվության ցուցանիշը կազմում է 73,0 %։ 721 աշխատունակ մարդկանցից աշխատել է 705 անձ (354 տղամարդ և 351 կին)։ Գործազուրկ են եղել 16 անձ (8 տղամարդ և 8 կին)։ 267 անաշխատունակներից 100-ը եղել են աշակերտներ կամ ուսանողներ, 111-ը` թոշակառուներ, իսկ 56-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոդլեսովկա (գյուղ, Տիվրովի շրջան)

Անվան այլ կիրառումների համար տե՛ս՝ ՊոդլեսովկաՊոդլեսովկա (ուկրաիներեն՝ Підлісівка), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1768 թվականին։
2001 թվականի տվյալներով Պոդլեսովկա գյուղում բնակվում էր 25 մարդ։ Բնակավայրը զբաղեցնում է 0,33 կմ² տարածք։ Բնակչության խտությունը կազմում էր 75,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմիլի Մյուլլեր

Էմիլի Մյուլլեր (ֆր.՝ Émilie Muller), 1993 թվականին Իվոն Մարսիանոյի նկարահանած կարճամետրաժ գեղարվեստական ֆիլմն է։ Նկարահանվել է «Բուլոնի ստուդիաներում» (ֆր.՝ Studios de Boulogne)։ Պրեմիերան տեղի է ունեցել Ֆրանսիայում 1994 թվականի հոկտեմբերին։ Ռեժիսորի  երրորդ կինոնկարն է, և համարվում է 1990-ական թվականների լավագույն կարճամետրաժ կինոնկարներից։ Առաջադրվել է Սեզար կինոմրցանակի։


== Սյուժե ==
Սկսնակ դերասանուհի Էմիլի Մյուլլերը գալիս է իր առաջին կաստինգին։ Ռեժիսորը աղջկան խնդրում է պատմել իր պայուսակի իրերի մասին։ Էմիլին հերթով հանում է իրերը՝ բացիկներ, գիրք, ժամացույց, օրագիր և այլն, խորանում է հիշողությունների մեջ և պատմում յուրաքանչյուրի իր կյանքում ունեցած դերի մասին։ Նա խորանում է դերի մեջ, հարց է առաջանում, թե նա կկարողանա՞ ռեժիսորին համոզել, որ իրեն ընտրի դերի համար։ Բայց ֆիլմի վերջին րոպեն անսպասելի վերջաբան է մատուցում։


== Դերերում ==
Էմիլի Մյուլլեր - Վերոնիկա Վարգա
ռեժիսոր - Իվոն Մարսիանո
ռեժիսորի օգնական - Օլիվիե Ռամոն
Ալիս - Մարի Դավիդ
օպերատոր - Լիզ Բերաա


== Մրցանակներ ==
Լոնդոնի կարճամետրաժ ֆիլմերի փառատոնի (անգլ.՝ Short Film Festival London) Գրան պրի (1994)
Բաստիայի Միջերկրածովային կինոփառատոնի ժյուրիի մեծ մրցանակ (1993)
Բրեստի կարճամետրաժ ֆիլմերի եվրոպական փառատոնի Գրան պրի (1993)
Բելֆորտի կարճամետրաժ ֆիլմերի փառատոնի (անգլ.՝ Short Film Festival) Գրան պրի և հանդիսատեսի համակրանքի մրցանակ (1993)
Տուլուզի «Séquences» կինոփառատոնի առաջին մրցանակ (1994)
Վանսի կինոփառատոնի առաջին մրցանակ (1994)
Ստամբուլի կինոփառատոնի հանդիսատեսի համակրանքի երկրորդ մրցանակ (1995)


== Ծանոթագրություններ ==
Խտացման թռիչք

Խտացման թռիչք, գազի գերձայնային հոսանքին բնորոշ տիրույթ՝ խզման մակերևույթ, որտեղ գազի հոսանքի ճնշումը, խտությունը, ջերմաստիճանը կտրուկ աճում են, իսկ արագությունը նվազում է։ Այդ մակերևույթի հաստությունը, ոչ շատ բարձր ջերմաստիճաններում, գազի մոլեկուլների ազատ վազքի երկարության կարգի է։ Շարժվող խզման մակերևույթը կոչվում է հարվածային ալիք։ Խտացման թռիչքն առաջանում է, երբ մարմինը շրջհոսվում է գազի գերձայնային հոսանքով կամ գերձայնային արագությամբ շարժվում է գազում։
Տարբերում են ուղիղ և շեղ խտացման թռիչքներ։ Ուղիղ խտացման թռիչքից գազի մասնիկների արագության ուղղությունը չի փոխվում, և հոսքի արագությունը միշտ դառնում է մինչձայնային, իսկ շեղ խտացման թռիչքից արագության ուղղությունը փոխվում է, և հոսքը կարող է մնալ գերձայնային։
Զարդաբ

Զարդաբ (ադրբ.՝ Zərdab), քաղաք ներկայիս Ադրբեջանական Հանրապետություն, Զարդաբի շրջանի վարչական կենտրոն։ Բնակչությունը՝ ▲8450 մարդ (1989)։


== Ծանոթագրություններ ==
Սթավանգեր

Սթավանգեր (նորվ.՝ Stavanger), քաղաք և նավահանգիստ Նորվեգիայի հյուսիս արևմուտքում, Ցերեն թերակղզում, Բուկն ֆիորդի հարավային ափին։ Ռուգլան կոմսության վարչական կենտրոնն է։ Ունի 130,426 բնակչություն (2011)։ Կա նավաշինություն, մետալուրգիա, նավթավերամշակում, պոլիգրաֆիա, ձկնորսություն, ձկան պահածոների արտադրություն։
Պահպանվել է ռոմանագոթական տաճարը (1130-1300 թթ.)։


== Տես նաև ==
Սթավանգերի տաճար
Քութնայ շրջան (Այդահո)

Քութնայ շրջան (անգլ.՝ Kootenai County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 3.225 կմ² է, բնակչությունը՝ 137 475 մարդ (2008 թ. տվյալներով)։ Շրջկենտրոնն է Կոր դ'Ալեն բնակավայրը։ Կազմավորվել է 1864 թ.։
Շրջանի անվան մեջ արտացոլվել է հնդկացիական քութնայներ ցեղի անվանումը (թարգմանաբար նշանակում է ջրամարդիկ)։


== Ժողովրդագրություն ==
Բնակչության թվաքանակի փոփոխությունները.
Հիրկանյան թխկի

Հիրկանյան թխկի, թխկազգիների ընտանիքի, թխկի ցեղի տերևաթափ ծառ։


== Նկարագրություն ==
Երիտասարդ ճյուղերը և ընձյուղները մերկ են, կարմրադարչնագույն։ Տերևները 5 բլթականի են, 4,5—9 սմ երկարությամբ և մի փոքր ավելի լայնությամբ։ Վերևի կողմից մուգ կանաչավուն են, ներքևից՝ բաց գույնի։ Ծաղիկները դեղնավուն են, մանր, հավաքված վահանակներում։ Թևապտուղները մերկ են, 2,5-4,5 սմ երկարությամբ, գրեթե զուգահեռ դասավորված, դեղնագորշավուն։ Ծաղկում է հունիսին, պտուղները հասունանում են սեպտեմբերին։ Արտակարգ չորադիմացկուն  և երաշտադիմացկուն ծառատեսակ է։ Հիրկանյան թխկին մեծ արժեք է ներկայացնում հատկապես չոր և շոգ շրջանների բնակավայրերի կանաչապատման և արհեստական անտառներ ստեղծելու գործում։ Սակայն ներկայումս դեռևս մշակության մեջ չի ներդրվել։ Քանի որ առատ բնային մացառներ է տալիս, միանգամայն հեռանկարային է նաև հակաէրոզիոն նպատակներով օգտագործելու համար, հատկապես ձորակների, փլվածքների, լիցքերի, քարքարոտ, անբերրի լանջերի ամրացման նպատակով։


== Տարածվածություն ==
Տարածված է Կովկասում, Փոքր Ասիայում, Իրանում, Թուրքիայում։ Հայաստանի սահմաններում հանդիպում է Վայքում, Զանգեզուրում, Մեղրիում, կաղնեբոխային խառն անտառներում՝ մինչև 1800 մետր բարձրությունների վրա։


== Օգտագործում ==
Բնափայտը բավականին ամուր է և օգտագործվում է ատաղձագործության մեջ ու խառատային գործում։


== Ծանոթագրություններ ==
Դախտալիյա

Դախտալիյա (ուկրաիներեն՝ Дахталія), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1700 թվականին։
2001 թվականի տվյալներով Դախտալիյա գյուղում բնակվում էր 444 մարդ։ Բնակավայրը զբաղեցնում է 1928 կմ² տարածք։ Բնակչության խտությունը կազմում էր 230,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
The Way (սինգլ)

«The Way» (հայ.՝ Ճանապարհը), ամերիկացի երգչուհի Արիանա Գրանդեի երգը՝ նրա դեբյուտային «Yours Truly» (2013) ալբոմից։
Ե՛վ Գրանդեի, և՛ Միլլերի համար «The Way» սինգլը դարձավ ԱՄՆ-ի թոփ տասնյակի առաջատար երգերից։ Երգչուհին այս երգի դեբյուտը կատարեց Billboard Hot 100-ում և միանգամից զբաղեցրեց 10-րդ հորիզոնականը, հետագայում հայտնվեց 9-րդ հորիզոնականում։


== Ստեղծման պատմություն ==
Երգը գրել են Հարմոնի Սեմյուելսը, Սևին Սթրիթերը, Էլլ Շերոդ Լամբերդը, Ջորդին Սփարքսը և Մաք Միլլերը, իսկ պրոդյուսերը՝ Հարմոնի Սեմյուելսը։
Բացի դրանից, երգում օգտագործվել է ֆոնային կրկնվող թեմա (background groove) Բրենդա Ռասելի 1979 թվականի «A Little Bit of Love» երգից։ Սեմյուելսը Billboard ամսագրին պատմել է. 

Երգում ռեփը կարդոմ է ռեփեր Մաք Միլլերը։ Արիանան ընկերացել էր նրա հետ, երբ Մաքը նրան գրել էր «Թվիթերում»։ Ինչպես գրում է «Songfacts» կայքը, նրանք սկսեցին միասին երգեր գրել, և արդեն 2012 թվականի դեկտեմբերին գրեցին և համատեղ կատարեցին սուրբծննդյան «Baby It’s Cold Outside»-ի քավր տարբերակը։ Դրանից հետո Արիանան զանգահարում է Մաքին և խնդրում, որ վերջինս մասնակցի «The Way» երգի ձայնագրմանը։


== Ձայնագրման պատմություն ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Ճավա

Ճավա (ինդոն.՝ Jawa), կղզի Մալայան կղզեխմբում, Մեծ Զոնդյան կղզիների խմբում․ Ինդոնեզիայի տարածք է։ Երկարությունը ավելի քան 1000 կմ է, հարավում ողողում է Հնդկական օվկիանոսի, հյուսիսում՝ Ճավայի ծովի, արևմուտքում՝ Զոնդի նեղուցի, արևելքում՝ Բալի նեղուցի ջրերը։ Տարածքի շուրջ ½-ը զբաղեցնում են լեռները։
Կա ավելի քան 100 հրաբուխ (այդ թվում՝ 30-ը գործող, բարձրությունը մինչև 3676 մ), որոնք գտնվում են կղզու առանցքային երկարությամբ։ Հյուսիսում բլրավետ հարթավայրեր են։ Հիմնական քաղաքներն են՝ Ջակարտա, Բանդունգ, Սուրաբայա։


== Անվանում ==
Անվանումն առաջացել է սասկրիտ Յավա դվիպա՝ «գարու (կամ կորեկի) կղզի» բառակապակցությունից։ Ենթադրում են, որ մեր թվարկության սահմանագծում Հնդկաստանից և Շրի Լանկայից այստեղ եկած վերաբնակները՝ կղզում հանդիպելով կորեկի խիտ մացառուտների, նրան տվել են այդ անունը։ Ժամանակի ընթացքում այդ անվանման միջից «դվիպա»՝ կղզի հասարակ անունը դուրս է ընկել, իսկ Յավա (Java) հատուկ անունը հաստատունորեն պահպանվել է բոլոր դարաշրջաններում։


== Պատկերասրահ ==

		


== Ծանոթագրություններ ==
Լանջանիստ

Լանջանիստ,
գյուղ Հայաստանի Հանրապետության Արարատի մարզի Արարատի տարածաշրջանում, Ուրցաձոր համայնքում։ Գտնվում է մարզկենտրոնից 43 կմ հեռավորության վրա։


== Պատմություն ==
Գյուղը հիմնադրվել է 1831 թվականին։ Նախնիները եկել են Պարսկահայաստան նահանգի Ղարադաղի գյուղերից։ Նախկինում ունեցել է Գադիլի, Խդըրլի, Կադիլի, Կատրլու, Ղադրլու անվանումները։ 1968 թվականի հուլիսի 3-ին ՀԽՍՀ գերագույն խորհուրդը գյուղը անվանափոխել է «Լանջանիստ»։ Եղել է Երևանի նահանգի Երևանի գավառի մեջ։ Գյուղից հյուսիս գտնվում է հին ավերված եկեղեցու մնացորդներ։ Գյուղը գտնվում է Կատարասարի լեռների լանջին՝ բարձրադիր վայրում, ունի առողջարար կլիմա։ Տեղադրված է ծովի մակարդակից 1815 մ բարձրության վրա։

Գյուղից 3 կմ հարավ-արևմուտք կա 9-13-րդ դդ. գյուղատեղի, 7 կմ հյուսիս՝ «Երանոս» (9-16-րդ դդ.), 1 կմ հյուսիս՝ «Հին գյուղատեղ» (13-19-րդ դդ.), 7 կմ հյուսիս-արևելք՝ Ներքին Արմիկ (10-15-րդ դդ.), 1,5 կմ հյուսիս-արևմուտք՝ «Սպիտակ վանք» (13-17-րդ դդ.) գյուղատեղիներ։ «Սպիտակվանք» գյուղատեղիում կա համանուն եկեղեցի (1301 թ.), «Ներքին Արմիկ» գյուղատեղիում Արմիկի Սուրբ Ստեփանոս եկեղեցական համալիրը (13-14-րդ դդ.), «Հին գյուղատեղ» գյուղատեղիում՝ Սուրբ Աստվածածին մատուռը (17-19-րդ դդ.)։


== Կլիման ==
Կլիման բարեխառն լեռնային է։ Ձմեռը տևական է, ցուրտ, հաստատուն ձնածածկույթով։ Ամառը տաք է, համեմատաբար խոնավ։ Հունվարյան միջին ջերմաստիճանը տատանվում է -8-ից -12 °C, հուլիսյան միջինը՝ 15-ից 18 °C։ Բնական լանդշաֆտները սևահողային տափաստաններն են։ Ագրոկլիմայական տեսակետից ընկած է մասնակի ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Լանջանիստի մշտական բնակչությունը կազմել է 190, առկա բնակչությունը` 176 մարդ։ Բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի առկա 115 տնտեսություն։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 1489 հա։ Պահուստային հողերը օգտագործվում են հիմնականում որպես արոտավայրեր՝ 1300 հա։ Զբաղվում են կաթնամսատու անասնապահությամբ, թռչնաբուծությամբ։
Արդյունաբերություն չունի։


== Տես նաև ==
Լանջանիստի պատմության և մշակույթի անշարժ հուշարձանների ցանկ


== Ծանոթագրություններ ==

Լանջանիստ Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Սոլովեյ-Կլյուչ

Սոլովեյ-Կլյուչ (ռուս.՝ Соловей-Ключ), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2006 թվականին գրանցված տվյալներով կազմում էր 385 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զաքար Զաքարյան

Զաքար Զաքարյան (օգոստոս 1849, Կոստանդնուպոլիս, Օսմանյան կայսրություն - օգոստոսի 7, 1923(1923-08-07) կամ 1922, Saint-Léger-de-Montbrun), ֆրանսահայ նկարիչ։


== Կենսագրություն ==
Ծնվել է Կ. Պոլսում։ Նախնական կրթություն ստացել է ծննդավայրում։ 1867 թվականին ուղարկվել է Փարիզ, որտեղ հետևել է բժշկության՝ Սեն Բարբի վարժարանում, որից հետո մի քանի տարի աշխատել է Փարիզի հիվանդանոցներում։ Ուսանողական տարիներից իր մեջ նկարչական հակում ունենալով՝ հետևել է այդ ասպարեզին։
1879 թվականին Փարիզի Վոլնեյ ակումբում առաջին անգամ ցուցադրել է իր նկարները։ Քաջալերված գտած ընդունելությունից, ամբողջովին նվիրվել է նկարչության։ 1885 թվականին Շանզ Էլիզեի սրահներում ցուցադրած իր երկու նկարներից մեկը գնվել է Օռլեանի թանգարանի կողմից։ Ավելի ուշ նույն պատվին են արժանանում ևս 12 գործ։ Քսանից ավել թանգարաններ գնել են նրա վրձնի արտադրանքը։ Աչքի է ընկել որպես նատյուրմորտի մեծ վարպետ։ 1889 և 1900 թվականների համաշխարհային ցուցահանդեսներում արժանանում է ոսկե մեդալի, իսկ 1889-ին ստանում է Պատվո լեգեոն շքանշան։ 1907 թվականին փարիզյան ցուցահանդեսին ներկայացված «Երաժշտական գործիքները» անմիջապես գնեց Փարիզի Լյուքսենբուրգյան թանգարանը։
Թերթերն ու ամսագրերի բազմաթիվ հիացական տողերից բացի, Զաքարյանի մասին գրվել է Ռոժե Պերի «Գեղարվեստի ընդհանուր պատմության» և Պոլ Ադանի «Ֆրանսիական արվեստի տասը տարին» ուսումնասիրությունների մեջ։
Աշխատանքներից գտնվում են Հայաստանի ազգային պատկերասրահում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Զաքար Զաքարյան
Զիգագ (հրվանդան)

Զիգագ, հրվանդան Հայկական լեռնաշխարհում, Վանա լճի արևմտյան ափին։


== Ծանոթագրություններ ==
Կանբեկովո

Կանբեկովո (ռուս.՝ Канбеково, բաշկիրերեն՝ Ҡанбәк), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 557 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խմելյովկա (Մեծ Յուգի վտակ)

Անվան այլ կիրառումների համար տե՛ս՝ Խմելյովկա (այլ կիրառումներ)Խմելյովկա (ռուս.՝ Хмелёвка), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Մեծ Յուգ գետի աջ ափում՝ 65 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009571
Հիդրոլոգիական ուսումնասիրությունների կոդը - 110000957
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գեորգի Առուստամյան

Գեորգի Արկադիի Առուստամյան (օգոստոսի 16, 1919(1919-08-16), Կիսլովոդսկ, Պյատիգորսկի գավառ, Թերեքի մարզ, Խորհրդային Ռուսաստան - հունվարի 22, 1945(1945-01-22), Ujazd, Gmina Ujazd, Opole Voivodeship, Strzelce County, Օպոլյան վոյևոդություն, Լեհաստան), հայ սպա, Երկրորդ Համաշխարհային պատերազմի մասնակից, Խորհրդային միության հերոս։


== Կենսագրական տվյալներ ==
Գեորգի Առուստամյանի հայր՝ Շաղատեցի Ռուստամենց Առաքելը, 1918 թ. ընտանիքով տեղափոխվել է Կիսլովոդսկ, որտեղ էլ երկու ամիս անց, ծնվել է Գեորգին։
Ավարտելով տեղի միջնակարգ դպրոցներից մեկը, նա 1939 թ. անցել է զինվորական ծառայության։ Մասնակցել է խորհրդա-ֆիննական պատերազմին։ Հայրենական պատերազմի ժամանակ Առաջին Ուկրաինական ռազմաճակատում եղել է հետախուզական ստորաբաժանման հրամանատար։ Ավագ լեյտենանտ Գեորգի Առուստամյանը Խորհրդային Միության հերոսի կոչմանն արժանացել է Սիլեզիայում ծավալված մարտերում ցուցաբերած խիզախության համար։ Զոհվել է 1945 թ. հունվարի 22-ին։ Նրա կիսանդրին դրված է Կիսլովոդսկ քաղաքի Խաղաղության փողոցի վրա գտնվող դպրոցի բակում։ Դպրոցը, որտեղ սովորել է հերոսը, այժմ կրում է նրա անունը։


== Ծանոթագրություններ ==
Լոնգրե

Լոնգրե (ֆր.՝ Longré), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 220 մարդ, բնակչության խտությունը` 14.94 մարդ/կմ²։ Բնակավայրը զբաղեցնում է 14.73 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 70 կմ հարավ-արևմուտք, Անգուլեմ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 124 աշխատունակ (15-64 տարեկան) բնակիչ, որոնցից ակտիվ էին 76-ը, իսկ ոչ ակտիվները` 48։ Ակտիվության ցուցանիշը կազմում է 61,3 %։ 76 աշխատունակ մարդկանցից աշխատել է 69 անձ (37 տղամարդ և 32 կին)։ Գործազուրկ են եղել 7 անձ (3 տղամարդ և 4 կին)։ 48 անաշխատունակներից 11-ը եղել են աշակերտներ կամ ուսանողներ, 20-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օկիլյաս

Օկիլյաս  (իսպ.՝ Oquillas), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է՝ Ռիբեռա դել Դուեռո շրջանում։ Բնակչությունը՝ 61 մարդ (2010 թվականի տվյալներով)։ Տարածքը ՝ 15 կմ²։ Հեռավորությունը պրովինցիայի վարչական կենտրոնից՝ 61 կմ։
(3509) Սանշույ

(3509) Սանշույ (անգլ.՝ Sanshui), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 28-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,599172 ա. մ., առավելագույնը մոտենում է 2,2009 ա. մ. հեռավորության վրա և հեռանում 2,9974 ա. մ.։ Արեգակի շուրջ մեկ ամբողջական պտույտ է կատարում 1530,56 երկրային օրվա ընթացքում, իր ուղեծրով շարժվելով միջինում 0,235208 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3509) Սանշույ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոե Դևյատկինո

Նովոե Դևյատկինո (ռուս.՝ Новое Девяткино), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 10978 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոդնիկովսկի շրջան (Իվանովոյի մարզ)

Ռոդնիկովսկի շրջան (ռուս.՝ Родниковский район), մունիցիպալ շրջան Ռուսաստանի Դաշնության Իվանովոյի մարզում։
Ստեղծվել է 1918 թվականին։ Վարչական կենտրոնը՝ Ռոդնիկի։


== Աշխարհագրություն ==
Շրջանի տարածքի մակերեսը կազմում է 934 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 35846 մարդ։ Բնակչության խտությունը կազմում էր 38,38 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տոում

Տոում (արաբ․՝ التوم‎‎‎‎), սխտորով սոուս, որը համարվում է Լիբանանի և Եգիպտոսի ազգային սննդատեսակը։ Տոումը պարունակում է սխտոր, աղ, ձիթապտղի յուղ կամ բուսական յուղ և կիտրոնի հյութ։
Լիբանանի շատ գյուղերում օգտագործում են նաև մի եղանակ, սոուսին ավելացնելով նաև անանուխ։ Անանուխով տարբերակը կոչվում է «zeit and toum» (հայերեն՝ Նավթ և Սխտոր, արաբ․՝ النفط والثوم‎‎)։
Տոումը հաճախ նաև օգտագործվում է համեմունք արագ սննդի համար։ Այս սոուսը կարելի է ավելացնել ֆրիի և հավի մսի վրա, ինչպես նաև սենդվիչների վրա, որոնք պարունակում են հավի միս։


== Ծանոթագրություններ ==
Գրոմովկա (այլ կիրառումներ)

Գրոմովկա, կարող է վերաբերել՝

Գրոմովկա - ավան, Ուկրաինայի Ղրիմի Ինքնավար Հանրապետության Սակիի շրջանում
Գրոմովկա - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Ֆադվա Սոլիման

Ֆադվա Սոլիման կամ Ֆադվա Սուլեյման (արաբ․՝ فدوى سليمان‎‎, մայիսի 17, 1972(1972-05-17), Հալեպ, Սիրիա - օգոստոսի 17, 2017(2017-08-17), Մոնֆերմել), ալավիական ծագմամբ սիրիացի դերասանուհի, հասարակական գործիչ, այլախոհ, «Սիրիայի ազատության համար պայքարող ստեղծագործ գործիչների միության անդամ»։ Հայտնի է Բաշշար ալ-Ասադի ռեժիմի դեմ իր քննադատությամբ։ Հակամարտության սկզբից դարձել է սիրիական ընդդիմության հայտնի դեմքերից մեկը։


== Կենսագրություն ==
Ֆադվա Սոլիման ծնվել է 1970 թվականին Հալեպում։ Ավարտել է Դամասկոսի թատերական արվեստի միջազգային ինստիտուտը։ Խաղացել է մի շարք ներկայացումներում, նկարահանվել հեռուստահաղորդումներում։ Խաղացել է Իբսենի «Տիկնիկների տունը» պիեսի արաբական ադապտացված տարբերակում, որը բեմադրվել է Դամասկոսի «Ալ-Քաբբանի» թատրոնում։


== Հասարակական գործունեություն ==
2011 թվականին զանգվածային բողոքի ցույցերի սկզբում Ֆադվան այն սակավաթիվ դերասանուհիներից մեկն էր, որ բացահայտ պայքարի դուրս եկավ Բաշար ալ-Ասադի ռեժիմի դեմ։ Չնայած ձերբակալման կամ նույնիսկ մահվան  սպառնալիքին՝ Ֆադվան շարունակում էր մասնակցել բողոքի ցույցերին, չնայած ծագմանը, նա հեռացել էր այն ալավիներից, ովքեր աջակցում էին Ասադին և նրա կլանին. Ըստ նրա՝ մասնակցելով բողոքի ցույցերին՝  ցանկանում է իր օրինակով փարատել այն նախապաշարմունքները, որ ալավիական համայնքը (որը կազմում է բնակչության 10% ) անխտիր աջակցում է Ասադի կառավարությանը։
Իր ելույթներում Ֆադվան կոչ է արել շարունակել բողոքի ցույցերը, քանի դեռ Ասադի ռեժիմը չի տապալվել։ Ըստ Միջազգային ճգնաժամային խմբի վերլուծաբան Պիտեր Հարլինգի՝ Ֆադվան կարողացել էր սիրիական ընդդիմության շարքերում թեթևացնել աղանդավորական հակամարտությունը։ 2011 թվականի նոյեմբերին թողարկված իր վիդեո ուղերձներից մեկում նա նշել է, կառավարական անվտանգության ուժերը իրեն փնտրել են Հոմսի մոտակայքում, խոշտանգել են տեղացիներին՝ պարզելու իր գտնվելու վայրը։ Խուսափելով կալանքից՝ դերասանուհին փոխել է իր արտաքին տեսքը և փախել տանից։
2012 թվականին ամուսնու հետ փախել են Լիբանան, այնուհետև բնակվել են Փարիզում։


== Մահ ==
2017 թվականի օգոստոսի 17-ին Սոլիմանը քաղցկեղից մահացել է Փարիզում։


== Ֆիլմագրություն ==


== Ծանոթագրություններ ==
Վեստմինստերյան դատարաններ

Վեստմինստերյան դատարաններ (լատ.՝ Curia Regis), միջնադարյան Անգլիայում բարձրագույն դատարանների (Թագավորական աթոռի դատարան, Ընդհանուր գործերի դատարան, Գանձարանի դատարան) ընդհանուր անվանումը։ Այդպես է անվանվում սկսած 12-րդ դարի վերջից՝ ընդհանուր թագավորական բարձր դատարանից քրեական գործեր քննող հատուկ կոլեգիայի, այսպես կոչված Թագավորական աթոռի դատարանի (անգլ.՝ King's Bench) անջատվելուց հետո։ 
13-րդ դարի սկզբին որպես բարձրագույն դատական ատյան անջատվել է Ընդհանուր գործերի դատարանը, որը Վեստմինստերում անբացագնաց քննում էր գույքային վեճեր։ Գանձարանի դատարանը քննում էր Բրիտանիայի թագի ֆինանսական շահերին առնչվող գործերը։ 
Վեստմինստերյան դատարանները, այսպես կոչված, ընդհանուր իրավունքի (Common Law, համակարգ, որն իրավունքի աղբյուր էր ընդունում դատական նախադեպերը) հիման վրա քննում էին անգլիական թագի շահերը շոշափող առավել կարևոր գործերը։ Մյուս գործերն ընդդատյա էին կոմսությունների, եկեղեցական և այլ դատարաններին։ 
Թագավորական իշխանության ուժեղացումն ուղեկցվել է Վեստմինստերյան դատարանների իրավասության ընդարձակմամբ և ավատատիրական վերնախավի դատական իրավունքների սահմանափակմամբ։ Մասնավոր անձինք անմիջականորեն Վեստմինստերյան դատարաններ դիմելու իրավունք չունեին։ Թույլտվություն նախապես տալիս էր կանցլերը, որի հետեանքով 15-րդ դարում Անգլիայում ձևավորվեց կանցլերի ինքնուրույն դատարանը, որը գործերը քննում էր «ըստ արդարության»՝ այսպես կոչված արդարության իրավունք (Law of equity, համակարգ, ըստ որի այն անձինք, ովքեր հնարավորություն չեն ունեցել դիմելու թագավորական դատարաններ կամ դժգոհ են եղել դրանց որոշումներից, «գթասրտության և արդարության» խնդրանքով դիմել են թագավորին)։ 
Մեծ Բրիտանիայի դատարանակազմության ակտերով (1873-1875) Վեստմինստերյան դատարանները միաձուլվեցին կանցլերի դատարանի հետ։
Էնն Ռոոս

Էնն Կառլովիչ Ռոոս (էստ․՝ Enn Roos, սեպտեմբերի 20, 1908(1908-09-20), Տամբով, Ռուսական կայսրություն - հուլիսի 15, 1990(1990-07-15), Տալլին, Էստոնական ԽՍՀ, ԽՍՀՄ), էստոնացի խորհրդային քանդակագործ։


== Կենսագրություն ==
Էնն Ռոոսը ծնվել է 1908 թվականի սեպտեմբերի 20-ին Ռուսաստանում։ 1912 թվականին ծնողների հետ տեղափոխվել է Էստոնիա։ 1927 թվականին ավարտել է Պեետերի մասնավոր դպրոցը Տալլինում, 1926-1828 թվականներին սովորել է Անտս Լայկմաայի գեղարվեստի դպրոցում, իսկ Յաան Կոորտի մոտ՝ 1927-1928 թվականներին։ 1935 թվականին ընդունվել է Տարտուի «Պալաս» գեղարվեստի բարձրագույն դպրոց, որն ավարտել է 1939 թվականին՝ ստանալով քանդակագործի մասնագիտություն։
1941 թվականին զորակոչվել է Կարմիր բանակ, 1942-1944 թվականներին որպես քանդակագործ աշխատել է Մոսկվայում։
1947-1983 թվականներին դասավանդել է գեղարվեստական ապակի, կերամիկա և քանդակ Էստոնիայի գեղարվեստի ակադեմիայում, 1958 թվականից եղել է պրոֆեսոր, 1962 թվականից մինչև 1977 թվականը՝ քանդակագործության ամբիոնի վարիչ։ Ժամանակակից գրեթե բոլոր էստոնացի միջին տարիքի քանդակագործները եղել են նրա ուսանողները։
Էնն Ռոոսը մահացել է 1990 թվականի հուլիսի 15-ին Տալլինում։ Թաղվել է Տալլինի Անտառային գերեզմանատանը։


== Ստեղծագործություն ==
Էնն Ռոոսի ամենանշանակալի գործը բրոնզե քանդակն է, որը դարձել է 1947 թվականին Էստոնիայի մայրաքաղաք Տալլինում ստեղծված Տալլինի ազատագրման հուշարձանի կենտրոնական կերպարը։ Քանդակի հետևում գտնվող մոնումենտալ քարե պատն ստեղծել է ճարտարապետ Առնոլդ Ալասը։ Էստոնիայի կառավարության հրամանով՝ հուշահամալիրն ավերվել է 2007 թվականի ապրիլի 26-ի լույս 27-ի գիշերը և փոփոխված ձևով վերականգնվել նույն տարվա հուլիսին Տալինի ռազմական գերեզմանատանը։
Էնն Ռոոսի աշխատանքի հիմնական մասը կենդանի մոդեռնիստական ​​քանդակներ են, էկզոտիկ դիմանկարներ և դեկորատիվ քանդակներ։ Նա ստեղծել է մի շարք զբոսայգիների քանդակներ, ինչպիսին է « Արջը» Տալլինի «Հիրվե» զբոսայգում (1939)։


== Մրցանակներ ==
«Պատվո նշան» շքանշան (30 դեկտեմբերի, 1956)


== Ծանոթագրություններ ==


== Արտաքին հղումներ ==
Էնն Ռոոս, Artru.info
Բոշա (Սղերդի գավառ)

Բոշա, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կրաշովո (գյուղ, Բոգորոդսկի շրջան)

Կրաշովո (ռուս.՝ Крашово), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելենա Վենցել

Ելենա Սերգեևնա Վենցել (ռուս.՝ Елена Сергеевна Вентцель), գրական կեղծանունը՝ Ի․ Գրեկովա, ի ծնե՝ Դալգինցեվա, մարտի 8 (21), 1907 կամ մարտի 21, 1907(1907-03-21), Տալլին, Ռուսական կայսրություն - ապրիլի 15, 2002(2002-04-15), Մոսկվա, Ռուսաստան), խորհրդային մաթեմատիկոս, հարաբերականության տեսության դասագրքերի ու հետազոտական աշխատանքների հեղինակ, ռուս արձակագիր, տեխնիկական գիտությունների դոկտոր (1954) և պրոֆեսոր (1955)։


== Կենսագրություն ==
Ծնվել է Ռեվելում (այժմ՝ Տալլին)։ Հայրը՝ Սերգեյ Դալգինցեվը, մաթեմատիկայի ուսուցիչ էր, մայրը՝ գրականության։ Դալգինցեվը համարում էր, որ բարձրագույն մաթեմատիկան հեշտ է տարրական մաթեմատիկայից ու դստեր հետ բարձրագույն մաթեմատիկա էր պարապում, երբ վերջինս 7-8 տարեկան էր։ Արդյունքում Ելենա Սերգեեվնան տրվում է մաթեմատիկային։
1923 թվականին, 16 տարեկանում, ընդունվում է Լենինգրադի (այդ ժամանակ դեռ Պետրոգրադի) համալսարան։ Դասախոսներից մեկը՝ Գրիգորի Միխաիլովիչ Ֆիխտենգոլցն ասել է․ «Ձեր մեջ մի բան կա։ Գլուխ չեմ հանում, թե հատկապես ինչ։ Իսկ գուցե ոչինչ էլ չկա»։
1929 թվականին ավարտել է Լենինգրադի համալսարանի ֆիզիկա-մաթեմատիկական բաժինը։
1935-ից 1969 թվականներին աշխատել է ռազմաօդային ինժեներական ակադեմիայում։
1969-ից 1987 թվականներն աշխատել է Մոսկվայի տրանսպորտային ինժեներիայի ինստիտուտի կիրառական մաթեմատիկայի բաժնում։
1962 թվականից սկսել է գեղարվեստական գործեր հրապարակել։ 1967 թվականից ՍՍՀՄ գրողների միության անդամ է։
Մահացել է 2002 թվականի ապրիլի 15-ին, թաղված է Մոսկվայի Դոնյան գերեզմանում։


== Գիտական գործունեությունը ==


=== Մոնոգրաֆեր,  դասագրքեր ===
«Կրակահերթի ու ռմբակոծման հարցում հարաբերականության տեսության կիրառման տարրական դասընթաց», 1945 թվական
«Խաղի տեսության տարրեր», 2-րդ հրատարակություն, 1961 թվական
«Դինամիկ ծրագրավորման տարրեր», 1961 թվական
«Օպերացիաների հետազոտության ներածություն», դասագիրք, 1964 թվական, Սովետական ռադիո
«Հարաբերականության տեսություն», 4-րդ հրատարակություն, 1969 թվական
«Հարաբերականության տեսության։ Խնդիրներ ու վարժություններ», 1969 թվական։ Համահեղինակ՝ Լ․ Ա․ Ավչառով
«Հարաբերականության տեսության կիրառական խնդիրներ», 1983 թվական։ Համահեղինակ՝ Լ․ Ա․ Ավչառով
«Օպերացիաների հետազոտություն․ Խնդիրներ, սկզբունքներ, մեթոդաբանություն», 2-րդ հրատարակություն, 1988 թվական
«Հարաբերականության տեսությունն ու դրա ինժեներական կիրառությունները», 2-րդ հրատարակություն, 2000 թվական։ Համահեղինակ՝ Լ․ Ա․ Ավչառով
«Պատահական գործընթացների տեսությունն ու դրա ինժեներական կիրառությունները», 2-րդ հրատարակություն, 2000 թվական։ Համահեղինակ՝ Լ․ Ա․ Ավչառով


== Ծանոթագրություններ ==
Կուրմա (Լումպունի վտակ)

Կուրմա (ռուս.՝ Курма), գետ Ռուսաստանում։ Սսկսվում է Ունինսկի շրջանում Կիրովի մարզում, և շարունակում հոսել Սյումսինսկի շրջանում Ուդմուրթական Հանրապետությունում։ Գետաբերանը տեղակայված է Լումպուն գետի աջ ափին՝ 74 կմ հեռավորության վրա։ Գետի երկարությունը 12 կմ է, ավազանի տարածքը 48,7 կմ2։ Հոսում է հարավ-արևելք անմարդաբնակ անտառյին վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300512111100039030
Կոդը ըստ հիդրոլոգիական հետազոտության (ՌԴ) — 111103903
Ավազանի կոդը — 10.01.03.005
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կամերշթայն

Կամերշթայն (գերմ.՝  Kammerstein), կոմունա Գերմանիայում՝ Բավարիա երկրամասում։
Ենթարկվում է Ֆրանկոֆոնիայի վարչական կենտրոնին։ Մտնում է Ռոթ շրջանի կազմի մեջ։ Բնակչությունը կազմում է 2841 մարդ (դեկտեմբերի 31, 2010 թվական)։ Զբաղեցնում է 37.11 կմ² մակերես տարածք։ Պաշտոնական կոդ՝   09 5 76 128 ։


== Ծանոթագրություններ ==


== Արտաքին հղումներ ==
Պաշտոնական կայք
Ժողովածու (2217)

Ժողովածու (2217), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 18րդ դարում։ Գրված է թղթի վրա, որը ունի 21,3×16 չափս։ Ձեռագիրը կազմված է 158 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։


== Բովանդակություն ==
Պետ․ Բերթումեան աղբյուր բացեար։
Սիմ․ Երևանցոյ Քարոզք։


== Ծանոթագրություններ ==
Վահան Սադոյան

Վահան Սամսոնի Սադոյան (հունիսի 13, 1901(1901-06-13), Արմավիր, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - հոկտեմբերի 25, 1990(1990-10-25), Երևան, Հայկական ԽՍՀ, ԽՍՀՄ), հայ բժիշկ, սրտաբան։ Բժշկական գիտությունների դոկտոր (1956), պրոֆեսոր (1970)։ ՀԽՍՀ վաստակավոր բժիշկ (1957)։ Բժշկական ծառայության փոխգնդապետ։


== Կենսագրություն ==
Վահան Սադոյանը ծնվել է 1901 թվականին Արմավիր գյուղում։ 1927 թվականին ավարել է Երևանի պետական համալսարանի բժշկական ֆակուլտետը։ 1935-1940 թվականներին աշխատել է Երևանի Տրոպիկական մալարիայի ինստիտուտում, 1940-1960 թվականներին՝ զինվորական հոսպիտալի թերապևտիկ բաժնի վարիչ, 1959-1962 թվականներին՝ Արյունաբանության և արյան փոխներարկման, 1962-1975 թվականներին՝ Կուրորտաբանության և ֆիզիոթերապիայի գիտահետազոտական ինստիտուտների փոխտնօրեն, 1975-1990 թվականներին՝ գիտական խորհրդատու։ Աշխատանքները վերաբերում են մալարիայի, ամեոբիազի, բրուցելոզի կլինիկային և բուժմանը, մալարիայի բարդացած ձևերի ժամանակ արյան փոխներարկմանը, պսակային անբավարարության, աթերոսկլերոզի ժամանակ և սրտամկանի ինֆարկտից հետո ֆիզիկական գործոնների ազդեցությանը։


== Երկեր ==
Մալարիա։ Ձեռնարկ բժիշկների համար, Երևան։ Հայպետհրատ, 1950։
Ինչպես բուժել մալարիան, Երևան։ Հայպետհրատ, 1951։
Սիրտ-անոթային հիվանդությունները և նրանց պրոֆիլակտիկան (համահեղինակ),  Երևան  Ա. հ., 1960:
Клиника и лечение некоторых форм осложненной малярии, Ереван, 1961.
Սրտամկանի ինֆարկտի կլինիկան և բուժումը, Երևան։ Հայպետհրատ, 1963։
Սրտամկանի ինֆարկտի պրոֆիլակտիկան, Երևան։ Հայաստան, 1974։
Վաղաժամ ծերության կանխումը,  Երևան։ Հայաստան, 1975։
Սիրտ-անոթային հիվանդությունների կանխումը և բուժումը ֆիզիկական գործոններով, Երևան։ Հայաստան, 1976։
Հիպերտոնիկ հիվանդության կանխարգելումը և բուժումը,  Երևան։ Հայաստան, 1978։
Կորոնար աթերոսկլերոզի բուժումը և պրոֆիլակտիկան ֆիզիկական գործոններով, Երևան։ Հայաստան, 1982։


== Ծանոթագրություններ ==
Բոգնենկո (Կրասնի Սուլինի շրջան)

Բոգնենկո (ռուս.՝ Богненко), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Կիսելևսկի գյուղական համայնքի կազմի մեջ։
Խորժայի ծոց

Խորժայի ծոց, ծոց Հայաստանի Գեղարքունիքի մարզում Փոքր Սևանի հարավարևելյան անկյունում, Արտանիշի թերակղզուց արևմուտք, Շորժա գյուղից հարավ։


== Ծանոթագրություններ ==
Սիբիրյան IV բանակային կորպուս

Սիբիրյան IV բանակային կորպուս, ռուսական կայսերական բանակի ռազմական խմբավորում։
Կորպուսը կազմավորվել է 1904 թվականին՝ 1904-1905 թվականների ռուս-ճապոնական պատերազմի ընթացքում, լուծարվել է 1906 թվականի մայիսի 15-ին։ 1910 թ. կրկին վերակազմավորվել է։


== Կազմ ==
1904 թ. կազմը

Սիբիրյան II հետևակային գումարտակ
Սիբիրյան 5-րդ հտևակային Իրկուտսկի գունդ
Սիբիրյան 6-րդ հետևակային Ենիսեյի գունդ
Սիբիրյան 7-րդ հետևակային Կրասնոյարսկի գունդ
Սիբիրյան 8-րդ հետևակային Տոմսկի գունդ
Սիբիրյան III հետևակային գումարտակ
Սիբիրյան 9-րդ հետևակային Տոբոլի գունդ
Սիբիրյան 10-րդ հետևակային Օմսկի գունդ
Սիբիրյան 11-րդ հետևակային Սեմիպալատինի գունդ
Սիբիրյան 12-րդ հետևակային Բարնաուլի գունդԿազմը 18.07.1914 դրությամբ

Սիբիրյան 9-րդ հրաձգային դիվիզիա
Առաջին բրիգադ
Սիբիրյան 33-րդ հրաձգային գունդ
Սիբիրյան 34-րդ հրաձգային գունդ
Երկրորդ բրիգադ
Սիբիրյան 35-րդ հրաձգային գունդ
Սիբիրյան 36-րդ հրաձգային գունդ
Իններորդ Սիբիրյան հրաձգա-հրետանային բրիգադ
Սիբիրյան 10-րդ հրաձգային դիվիզիա
Առաջին բրիգադ
Սիբիրյան 37-րդ հրաձգային գունդ
Սիբիրյան 38-րդ հրաձգային գունդ
Երկրորդ բրիգադ
Սիբիրյան 39-րդ հրաձգային գունդ
Սիբիրյան 40-րդ հրաձգային գունդ
Սիբիրյան 10-րդ հրաձգա-հրետանային բրիգադ
Սիբիրյան 4-րդ հրասանդահրետանային դիվիզիոն
Սիբիրյան 6-րդ սակրավորական գումարտակ


== Հրամանատարներ ==
09.02.1904-26.10.1905 - գեներալ-լեյտենանտ Նիկոլայ Զարուբև
11.05.1912-07.08.1913 - գեներալ-լեյտենանտ Արկադի Նիսչենկո
07.08.1913-08.05.1915 - գեներալ-լեյտենանտ Սերգեյ Սավվիչ
08.05.1915-01.10.1915 - հետևակի գեներալ Արկադի Սիչևսկի
02.10.1915-10.04.1917 - հետևակի գեներալ Լեոնիդ-Օտտո Սիրելիուս
10.04.1917-18.05.1917 - գեներալ-լեյտենանտ Պյոտր Բարանով
18.05.1917-07.09.1917 - գեներալ-լեյտենանտ Գեորգի Կորոլկով
07.09.1917-? - գեներալ-լեյտենանտ Վլադիմիր Սոկոլով


== Աղբյուրներ ==
http://www.grwar.ru/regiments/regiments.html